25.11.2015

**Tervehdys, Pakinkylän Ladyt!**

Joulun odotusta täynnä oleva tunnelmallinen adventtiaika on pian alkamassa. Veljet ahkeroivat valmistelemassa 2015 kuusitempausta ja me Ladyt valmistaudumme omaan koitokseemme eli seurakunnan Adventtihyörinöihin 5.12.2015 Hyvän Paimenen kirkolla.

Tähän mennessä hyörinävastaavamme Marja-Leena Turusen sähköposti ei kuitenkaan ole täyttynyt osallistujien ilmoittautumisviestitulvasta. Juuri Sinun apuasi kaivataan jokaisella osa-alueella. Mikäli et ole vielä ollut yhteydessä Marja-Leenaan (marja-leena.turunen@postrella.fi tai marja-leena.turunen@audicon.fi), niin teepä se pikimmiten eli viimeistään 29.11.2015, ja kerro

* osallistutko myyjäisten valmisteluiltaan 3.12.2015 klo 17.30 Marita Stenbackan luona (Etupellontie 9 C)
* tuotko valmisteluiltaan arpajaisvoittoja, ehjiä, siistejä koreja tai huoneen lämmössä säilyviä herkkuja herkkukoriin, millaisia ja kuinka paljon (Maritan kanssa voi sopia tarvittaessa mukavamman tuontiajankohdan puh. 0500-480898)
* tuletko hoitamaan myyntipöytää, vastaanottamaan leivonnaisia ym itse myyjäispäivänä 5.12.2015 Hyvän Paimenen kirkolle (Palosuontie 1) alkaen klo 14 (myyntipöytää hoitavien on tosiaankin hyvä tulla paikalle jo klo 14, vaikka itse myyjäiset alkavat vasta klo 15).
* millaisia leivonnaisia ja myytäviä tuotteita tuot ja kuinka paljon Hyvän Paimenen kirkolle myyjäispäivänä klo 14 – 15.

Tähän mennessä myyjäispöydällämme odottavat ostajaansa aikaisempina vuosinakin suosiota saavuttaneet arvat (arpajaispalkintoja kaivataan silti lisää!), hillot, mehut, sienipiirakat ja salaattikastikkeet. Millainen Jauhopeukalo tai Kokkausspesialisti Sinä haluaisit olla?

# Olethan huomannut Lions Club Helsinki Pakinkylä -nettisivuilla <http://www.verkkoviestin.fi/lionshkipakinkyla/> klubimestari Matti Piekkalan tiedotteen otsikolla ”Pikkujoulu Pakintalolla 11.12. ilmoittaudu” koskien pikkujoulujamme Pakin talolla perjantaina 11.12.2015 klo 18? Illan menu on hinnaltaan 30 euroa ja mukaan pyydetään ottamaan lahja pukinkonttiin. Klubimestari muistuttaa myös siitä, että arpajaisvoitot ovat toivottuja. Ilmoittautuminen pikkujouluihin hoituu klubin nettisivujen kautta 7.12.2015 mennessä.

Tapaamistamme Adventtihyörinöiden ja pikkujoulujen merkeissä odottaen

Anne